Peter Falk

Peter Michael Falk (født 16. september 1927 i New York i USA, død 23. juni 2011 i Beverly Hills i California) var en amerikansk skuespiller som er mest kjent for sin rolle som den eksentriske etterforskeren Columbo.

 Bakgrunn 
Peter Michael Falk ble født på Manhattan 16. september 1927 og vokse opp i Bronx og Ossining, NY. Hans mor Madeline Haukhauser hadde russisk bakgrunn og hans far Michael Falk hadde bakgrunn fra Polen. Peter Falk vokste opp i en bydel i New York City preget av italienske innvandrere, noe som har bidratt til inntrykket at han hadde italiensk bakgrunn.Arthur Marx: Talk with Falk.  November/Dezember 1997 Foreldrene drev en klesbutikk. Foreldrene var jøder,https://www.latimes.com/archives/la-xpm-1989-09-10-ca-2669-story.htmlhttps://www.theguardian.com/tv-and-radio/2011/jun/25/peter-falk-obituary men ikke særlig praktiserende. I sin selvbiografi nevnte Falk ikke noe om sin etniske bakgrunn, bortsett fra at bestemoren ble omtalt som Oma (et tysk ord for bestemor).Fischel, J. R. (2008). Encyclopedia of Jewish American Popular Culture. ABC-CLIO.

Han var periode til sjøs som kokk og tok deretter en mastergrad i statsvitenskap og offentlig administrasjon.

Dagbladets reporter Arne Hestenes møtte Peter Falk i 1974. Falk fortalte at han hadde ønsket å bli CIA-agent, men ble nektet adgang fordi han etter krigen hadde vært frivillig jernbanearbeider for Tito i Jugoslavia. Dermed endte han som skuespiller. Han fortalte at han særlig likte Shakespeare og foretrakk Strindberg framfor Ibsen.

Peter Falk brukte øyeprotese (glassøye). Hans høyre øye ble operert bort da han var tre år, fordi han hadde en farlig svulst. Han gjorde ofte (særlig i «Columbo») et nummer av at det ene øyet manglet.

I desember 2008 fortalte Falks datter at han led av Alzheimers sykdom. Peter Falk døde 23. juni 2011 i Beverly Hills i California.

 Karriere 
Med unntak av medvirkning i amatøroppsetninger, debuterte Peter Falk som skuespiller i 1956 i en Off-Broadway-forestilling av Don Juan av Molière. Etter tre år på diverse teaterscener i New York, flyttet Falk til Hollywood, der hans første større filmrolle kom i filmen Murder, Inc. (1960), som han også ble Oscar-nominert for. Samme år ble han nominert til Emmy for TV-serien The Law and Mr. Jones. Han fikk sin andre Oscar-nominering for den Frank Capra-regisserte Pocketful of Miracles allerede året etter. I 1962 vant han også en Emmy for The Price of Tomatoes.

 Colombo-rollen 
Falks debut i paraderollen som detektiv Columbo skjedde i TV-filmen Prescription: Murder i 1968 som bygde på et teaterstykke av Richard Levinson og William Link.

Den ikke helt velkledde, skjeløyde og ubarberte detektiven Columbo løste sine saker med skarpsindighet og uskyldige «tulling»-utseende. Hans spesiale var når han tilsynelatende var ferdig med et intervju og i ferd med å forlate rommet, snudde i døren og sa: – Å, ja, bare en ting til … (Oh, just one more thing…)

Peter Falk hadde vansker med å bryte ut av «gangster»-rollen, inntil han ble tilbudt rollen som Columbo. Serien består av 60 episoder, og er fortsatt populær. Rollen brakte ham Emmy fem ganger og Golden Globe én gang.

 Kunstner 
Falk laget kulltegninger og bilder i vannfarger, og holdt flere utstillinger med sin verk. 

 Oscarnominert 
Falk har to ganger blitt nominert til Oscar-prisen, for Murder, Inc. og Pocketful of Miracles.

 Filmer 
 Wind Across the Everglades (1958) 
 The Bloody Brood (1959) 
 Pretty Boy Floyd (1960) 
 Murder, Inc. (1960) 
 The Secret of the Purple Reef (1960) 
 Pocketful of Miracles (1961) 
 Pressure Point (1962) «
 The Balcony (1963)» 
It's a Mad Mad Mad Mad World (1963)
 Robin and the 7 Hoods (1964) 
 Attack and Retreat (1965) 
 The Great Race (1965) 
 Too Many Thieves (1966) 
 Penelope (1966) 
 Luv (1967) 
 Anzio (1968) 
 Machine Gun McCain (1968) 
 Castle Keep (1969) 
 Situation Normal: A.F.U. (1970) 
 Husbands (1970) 
 A Woman Under the Influence (1974) 
Murder by Death (1976)
 Mikey and Nicky (1976) 
 Opening Night (1977) (Cameo) 
 Scared Straight! (1978) (dokumentar) (presentatør) 
 The Cheap Detective (1978) 
 The Brink's Job (1978) 
The In-Laws (1979)
 The Great Muppet Caper (1981) (Cameo) 
 All the Marbles (1981) 
 Sanford Meisner: The American Theatre's Best Kept Secret (1985) (dokumentar) 
 Big Trouble (1986) 
 Wings of Desire (1987) 
 Happy New Year (1987) 
 The Princess Bride (1987) 
 Vibes (1988) 
 Cookie (1989) 
 In the Spirit (1990) 
 Motion & Emotion (1990) (dokumentar) 
 Tune in Tomorrow... (1990) 
 The Player (1992) (Cameo) 
 Faraway, So Close! (1993) 
 Anything for John (1993) (dokumentar) 
 Cops n Roberts (1995) 
 Roommates (1995) 
 A Constant Forge (2000) (dokumentar) 
 Lakeboat (2000) 
 Enemies of Laughter (2001) 
 Hubert's Brain (2001) (stemme) 
 Made (2001) 
 Corky Romano (2001) 
 3 Days of Rain (2002) 
 Undisputed (2002) 
 Checking Out (2004) 
 Shark Tale (2004) (voice) 
 The Thing About My Folks (2005) 
 Checking Out (2005)
 Next (2007)
 American Cowslip (2009)

 TV-roller 
 The Power and the Glory (1959) 
 The Twilight Zone (1961) 
 Cry Vengeance! (1961) 
 The Million Dollar Incident (1961) 
 Ambassador at Large (1964) 
 The Trials of O'Brien (1965–1966) 
 Brigadoon (1966) 
 Prescription: Murder (1968) 
 A Hatful of Rain (1968) 
 A Step Out of Line (1971) 
 Griffin and Phoenix: A Love Story (1976) 
 The Sunshine Boys (1995) 
 From Where I Sit (2000) 
 A Storm in Summer (2000) 
 A Town Without Christmas (2001) 
 The Lost World (2001) 
 Wilder Days (2003) 
 Finding John Christmas (2003) 
 When Angels Come to Town (2004) 
+ Over 60 episoder av «Columbo»

 Referanser 

 Eksterne lenker 



Kategori:Skuespillere fra USA
Kategori:Emmy-vinnere
Kategori:Personer fra New York City
Kategori:personer fra Ossining